Octavia Geamănu este una dintre cele mai cunoscute știriste din România. A prezentat știrile Observator timp de 12 ani, cu multă pasiune și dăruință pentru jurnalism, iar acum se află în plin război cu trustul Intact. Octavia Geamănu se află în mijlocul a trei procese judiciare împotriva postului Antena 1, după ce a fost concediată brusc și fără înștiințare.
După cum știm, Octavia Geamănu se judecă cu Antena 1 de câțiva ani, după ce a fost concediată fără o înștiințare, fapt pentru care s-a adresat judecătorilor pentru a i se face dreptate. După plecarea din televiziune, Octavia Geamănu și-a concentrat atenția mai mult pe viața de familie, de altfel a lansat și un podcast pe care îl consideră proiectul ei principal. Fosta prezentatoare de la Antena 1 ne-a dezvăluit dacă îi este dor de televiziune:
"Având în vedere că la Tv eram doar în weekend, iar în online sunt toată ziua, n-aș putea spune că îmi este dor. Dacă la un moment dat am zis că spre toamnă mi-aș dori să mă reîntorc, iar toamna a trecut, acum suntem în primăvară…
Am realizat că, cumva, altele îmi sunt prioritățile acum, respectiv, clasa întâi este o mare provocare, atât pentru copilul meu, cât și pentru mine.
Eu mă ocup de educația fiului meu. Eu și soțul suntem constant cu el, nu avem bonă și nici ajutoare, așa am ales noi. Sunt oameni care investesc în proprietăți, haine etc., iată că eu investesc în educația copilului meu. Dacă el va realiza ceva în viață, atunci înseamnă că am realizat și eu.", ne-a declarat Octavia, în exclusivitate pentru Playtech Știri.
Octavia Geamănu ne-a spus dacă și-ar mai dori să apară la pupitrul știrilor. Vedeta ia în considerare revenirea în televiziune, dar momentan se obișnuiește cu "concediul", iar soțul ei are mare grijă să nu îi lipsească nimic:
"Aș reveni, absolut, da, dar nu acum. Aș mai sta un pic, poate pentru că 18 ani nu am avut altceva de făcut. Am descoperit statul degeaba și îmi priește. Îmi place enorm să stau toată ziua, să citesc cărți, să nu știu ce zi este, să mă plimb, să nu am grija zilei de mâine.
Dacă aș fi împinsă de nevoia de a câștiga mai mulți bani, poate nu mi-aș permite acest lux, dar îi mulțumesc soțului meu pentru susținere și sprijin.
Dincolo de acest aspect material, care desigur este esențial, contează mult spijinul moral. Dacă nu ai sprijin moral din partea partenerului, riști să cunoști mai ușor depresia, să îți pierzi încrederea în tine.
Nu mi-a fost ușor, dar nu a fost chiar alegerea mea, totuși, nimic nu este întâmplător. Poți să faci tot ce e mai bine, ca să fie bine, dar dacă destinul are alte planuri pentru tine, nu te poți împotrivi.", a măturisit Octavia Geamănu, în exclusivitate pentru Playtech Știri.
După 18 ani de experiență în junalism, Octavia Geamănu le-a oferit tinerilor la început de drum în acest domeniu, un sfat important pentru a reuși să își atingă țelurile:
"Sfatul meu pentru tinerii la început de drum în jurnalism este următorul: Este un domeniu în care pot intra mulți, dar rezistă doar cine poate, pentru că este nevoie de determinare, timp, îți iei adio de la multe bucurii ale vieții, fiind un domeniu care îți solicită tot timpul din lume.
Este un domeniu unde știi când mergi la muncă, dar nu mai știi când pleci și este foarte solicitant, dar este unul dintre cele mai frumoase, pentru că aduce satisfacții uriașe. De-a lungul timpului, pe mine m-a pus în niște sitauții fanstastice, cunoscând oameni extraordinari.
Acest lucru m-a ajutat să evoluez, m-a dus într-o direcție bună, unde sunt astăzi!", a mai spus fosta prezentatoare de la Antena 1.